
తెలంగాణ స్వరాష్ట్రంలో టీచర్ల తొలి నియామక ప్రకటనలో నిబంధనలు నిరుద్యోగుల పాలిట శాపంగా మారాయి. నూతన నిబంధనలతో టీచర్ పోస్టులకు దరఖాస్తు చేసుకోలేక బీఎడ్ అభ్యర్థులు ఆవేదన చెందుతున్నారు. కొన్ని రోజుల క్రితం సోషల్ మీడియాలో అశోక్ అనే నిరుద్యోగి తన బీఎడ్ సర్టిఫికెట్ను అమ్మకానికి పెట్టిన వైనాన్ని మనం చూశాం. టీచర్ కావాలనే పట్టుదలతో అప్పు చేసి చదివినా నిబంధనలు అతని ఆశలపై నీళ్లు చల్లాయి. డిగ్రీలో నిర్ణీత మార్కులు (50 శాతం) ఉండాలి అన్న నిబంధనతో టీచర్ పోస్టుకు దరఖాస్తు చేసుకునే అర్హత అతను కోల్పోయాడు. ఇక చేసేదేమీ లేక తన సర్టిఫికెట్ అమ్మకానికి పెట్టాడు. స్వాతి అనే విద్యార్థిని టీచర్ కావాలనే లక్ష్యంతో అప్పు చేసి మరీ నాలుగేండ్లుగా హైదరాబాద్లో శిక్షణ తీసుకుంది. ఈమెదీ అదే సమస్య. డిగ్రీలో 50 శాతం లేకపోవటంతో దరఖాస్తు చేసుకునేందుకు వీలు లేకుండా పోయింది. ఇలా, నూతన నిబంధనలతో వేలాది నిరుద్యోగులు దరఖాస్తు చేసుకుకోలేక కుమిలిపోతున్నారు. అయినప్పటికీ ప్రభుత్వం తన నిర్ణయాన్ని సమర్థించుకోవటం బాధాకరం. బ్యాచిలర్ ఆఫ్ ఎడ్యుకేషన్ (బీఎడ్) చేసి, ఉపాధ్యాయ అర్హత పరీక్ష (టెట్)లో అర్హత సాధించిన వేలాది అభ్యర్థుల పరిస్థితీ ఇలాగే ఉంది. 50 శాతం మార్కులు లేకుండానే బీఎడ్ పూర్తి చేసిన వారికి 2010లో టెట్ అమల్లోకి వచ్చాక టెట్కు హాజరయ్యేందుకు ఎందుకు అనుమతి ఇచ్చారన్నదానికి అధికారులే సమాధానం చెప్పాలి. విద్యార్థులు ఎన్నో ఉద్యమాలు చేసి సాధించుకున్న తెలంగాణలో నిరుద్యోగులకు అన్యాయం జరగటం బాధాకరం. ఇప్పటికైనా ప్రభుత్వం స్పందించాలి. విద్యాశాఖ వెంటనే నిబంధనలు మార్చి పాత నిబంధనల ప్రకారమే అవకాశం ఇవ్వాలి.- చింత ఎల్లస్వామి, ఓయూ, హైదరాబాద్

telamgaana swaraashtramlo teacherla toli niyamaka prakatanalo nibandhanalu nirudyogula palita saapamgaa marai. noothana nibandhanalatho teacher postulaku darakhastu chesukoleka bad abhyardhulu aavedana chendutunnaru. konni rojula kritam soshal medialo ashok ane nirudyogi tana bad certificatnu ammakaniki pettina vainaanni manam chusham. teacher kavalane pattudalatoe appu chesi chadivina nibandhanalu athani aasalapai neellu challai. degreelo nirneeta maarkulu (50 saatam) undaali anna nibandhanatho teacher postuku darakhastu chesukune arhata atanu kolpoyadu. ika chesedemi leka tana certificate ammakaniki pettaadu. swaati ane vidyaarthini teacher kavalane lakshyamto appu chesi mari naalugendlugaa hyderabadlo sikshana teesukundi. eemedee adhe samasya. degreelo 50 saatam lekapovatamto darakhastu chesukunenduku veelu lekunda poyindi. ilaa, noothana nibandhanalatho velaadi nirudyogulu darakhastu chesukukoleka kumilipotunnaru. ayinappatiki prabhutvam tana nirnayaanni samarthinchukovatam badhakaram. batchiler af education (bad) chesi, upadhyaya arhata pareeksha (tet)loo arhata saadhinchina velaadi abhyardhula paristhitii ilaage undi. 50 saatam maarkulu lekundane bad puurti chesina vaariki 2010loo tet amalloki vachaka tetku haajarayyenduku enduku anumati ichaarannadaaniki adhikaarule samadhanam cheppali. vidyaarthulu enno udyamaalu chesi saadhinchukunna telamgaanalo nirudyogulaku anyayam jaragatam badhakaram. ippatikaina prabhutvam spandinchaali. vidyaasaakha ventane nibandhanalu marchi paata nibandhanala prakarame avakaasam ivvali.- chinta ellaswamy, ooyuu, hyderabad